cyanic-selkie/wikianc huggingface dataset:
คีวชูชิงกันเซ็ง
สายนิชิคีวชู (นางาซากิ)
เส้นทางรถไฟชิงกันเซ็งจากฮากาตะไปนางาซากิ เดิมเรียกว่านางาซากิชิงกันเซ็ง (長崎新幹線) ซึ่งวางแผนตั้งแต่ปี 1973 ก่อนจะเปลี่ยนชื่อเป็นสายนางาซากิ (長崎ルート) แล้วเปลี่ยนชื่ออีกเป็นสายนิชิคีวชู (西九州ルート) ในปี 1995 โดยส่วนที่เชื่อมต่อระหว่างทาเกโอะ-ออนเซ็นกับนางาซากิเปิดให้บริการวันที่ 23 กันยายน 2022
สถานี
คำอธิบาย
แหล่งอ้างอิง
<references group="" responsive="1">
อัมบาโซเนีย
อัมบาโซเนีย (Ambazonia) เป็นองค์กรก่อตั้งเมื่อ พ.ศ. 2528 เพื่อแบ่งแยกดินแดนแคเมอรูนใต้ ซึ่งเป็นเขตที่ใช้ภาษาอังกฤษในจังหวัดตะวันออกเฉียงเหนือและตะวันตกเฉียงใต้ในแคเมอรูน อัมบาโซเนียใช้เป็นชื่อองค์กรและชื่อประเทศที่เกิดจากการแยกตัวของสหภาพระหว่างแคเมอรูนใต้กับแคเมอรูนเมื่อ พ.ศ. 2504
สาธารณรัฐอัมบาโซเนียประกาศเอกราชเมื่อเดือนธันวาคม พ.ศ. 2542 โดยกองกำลังแบ่งแยกดินแดนในบริเวณที่เคยเป็นดินแดนในอารักขาของอังกฤษทางภาคใต้ของแคเมอรูน การประกาศเอกราชนี้ไม่ได้รับการยอมรับจากประเทศใดหรือแม้แต่สหประชาชาติ พ.ศ. 2548 อัมบาโซเนียเข้าเป็นสมาชิกขององค์กรชาติและประชาชนที่ไม่เป็นที่รู้จัก ประชากรในบริเวณนี้พูดภาษาอังกฤษเป็นภาษาที่สอง ส่วนใหญ่เชื่อว่าสิทธิของชนกลุ่มน้อยที่พูดภาษาอังกฤษไม่ได้รับการยอมรับจากคนส่วนใหญ่ของแคเมอรูนที่พูดภาษาฝรั่งเศส และการปกป้องสิทธิคือการเรียกร้องเอกราช ชาวอัมบาโซเนียที่ลี้ภัยออกนอกประเทศจัดตั้งพรรคปลดปล่อยอัมบาโซเนียในเดือนกรกฎาคม พ.ศ. 2547
แคเมอรูนใต้เป็นดินแดนที่เคยอยู่ภายใต้การอารักขาของสหประชาติและรวมเข้ากับสาธารณรัฐแคเมอรูน (เดิมคือแคเมอรูนของฝรั่งเศส) เมื่อ พ.ศ. 2504 หลังจากการลงประชามติ ทางภาคเหนือของแคเมอรูนอังกฤษเลือกรวมเข้ากับไนจีเรีย
อัมบาโซเนียอยู่ระหว่างไนจีเรียทางตะวันตกและเหนือ สาธารณรัฐแคเมอรูนอยู่ทางตะวันออก มีสภาพเป็นลิ่มระหว่างแอฟริกาตะวันตกและอิเควทอเรียลแอฟริกาของฝรั่งเศส ถ้าได้รับเอกราช อัมบาโซเนียจะมีเขตแดนทางทะเลติดต่อกับไนจีเรีย แคเมอรูน และอิเควทอเรียลกินี มีขนาด 43,000 ตร.กม. ประชากร 6 ล้านคน
แหล่งข้อมูลอื่น
Südkamerun
จูราสสิค พาร์ค
จูราสสิค พาร์ค (Jurassic Park) ต่อมาเรียกว่า จูราสสิค เวิลด์ (Jurassic World) เป็นสื่อแฟรนไชส์อเมริกันแนวบันเทิงคดีแนววิทยาศาสตร์ สร้างโดย ไมเคิล ไครช์ตัน โดยมีศูนย์กลางอยู่ที่ความพยายามสร้างหายนะในการสร้างสวนสนุกของไดโนเสาร์โคลนนิง แฟรนไชส์เริ่มต้นใน ค.ศ. 1990 เมื่อ ยูนิเวอร์แซลพิกเจอส์และแอมบลินเอนเทอร์เทนเมนต์ ซื้อสิทธิ์ในการสร้างภาพยนตร์จากนวนิยาย จูราสสิค พาร์ค ของไครช์ตัน ก่อนที่หนังสือจะตีพิมพ์ หนังสือและภาพยนตร์ซึ่งฉายเมื่อ ค.ศ. 1993 ต่างก็ประสบความสำเร็จ ภาพยนตร์ฉายใหม่ในรูปแบบสามมิติเมื่อ ค.ศ. 2013 และเมื่อ ค.ศ. 2018 ภาพยนตร์ถูกเลือกโดยหอสมุดรัฐสภาของสหรัฐให้เก็บรักษาไว้ในหอทะเบียนภาพยนตร์แห่งชาติ ในฐานะที่ภาพยนตร์ "มีวัฒนธรรม, ประวัติศาสตร์, หรือ มีความสุนทรีย์อย่างมีนัยสำคัญ" นวนิยายภาคต่อ เดอะ ลอสต์ เวิลด์ วางจำหน่ายเมื่อ ค.ศ. 1995 ตามมาด้วยภาพยนตร์ เดอะ ลอสต์ เวิล์ด จูราสสิค พาร์ค ฉายเมื่อ ค.ศ. 1997 ภาพยนตร์เรื่องถัดมา จูราสสิค พาร์ค 3 (2001) ไม่ได้สร้างจากนวนิยาย
มีวิดีโอเกมและหนังสือการ์ตูนมากมายที่สร้างจากแฟรนไชส์ได้ถูกสร้างขึ้นตั้งแต่ภาพยนตร์ฉายเมื่อ ค.ศ. 1993 และมีเครื่องเล่นทางน้ำมากมายเปิดให้บริการหลายแห่งที่สวนสนุกยูนิเวอร์แซลสตูดิโอส์ เลโก้ ได้สร้างโครงการแอนิเมชันหลายเรื่องจากภาพยนตร์ จูราสสิค เวิลด์ รวมไปถึง จูราสสิค เวิลด์: เดอะเลกาซีออฟอิสลานูบลาร์ มินิซีรีส์ออกอากาศเมื่อ ค.ศ. 2019 ดรีมเวิกส์แอนิเมชัน ได้สร้างแอนิเมชันซีรีส์เรื่อง จูราสสิค เวิลด์ ค่ายครีเทเชียส ออกอากาศทาง เน็ตฟลิกซ์ ตั้งแต่เดือนกันยายน ค.ศ. 2020 ถึงเดือนกรกฎาคม ค.ศ. 2022 เมื่อ ค.ศ. 2000 แฟรนไชส์ทำเงิน 5 พันล้านดอลลาร์สหรัฐ ทำให้เป็นหนึ่งในสื่อแฟรนไชส์ที่ทำเงินสูงสุด แฟรนไชส์ จูราสสิค พาร์ค ยังเป็นหนึ่งในภาพยนตร์ชุดที่ทำเงินสูงสุด โดยทำเงินมากกว่า 6 พันล้านดอลลาร์สหรัฐจากบ็อกซ์ออฟฟิศทั่วโลก
สีสัน
สีสัน หมายถึง ระดับสีภายในช่วงสเปคตรัมแสง หรือ ช่วงแสงที่มองเห็น เป็นการเพิ่มคุณลักษณะเฉพาะของที่ทำให้สีแดงแตกต่างจากสีเหลืองจากสีน้ำเงิน สีสันเหล่านี้ส่วนใหญ่จะขึ้นอยู่กับความยาวคลื่นเป็นใหญ่ (dominant wavelength) ของแสงที่เปล่งออก หรือสะท้อนจากวัตถุ ตัวอย่างเช่น ในแสงที่มองเห็น ปกติจะอยู่ระหว่างแสงอินฟราเรด (ความยาวคลื่นประมาณ 700 นาโนเมตร) และแสงอัลตราไวโอเลต (ความยาวคลื่นประมาณ 400 นาโนเมตร)
คำว่า "สีสัน" อาจหมายถึง สีพิเศษชนิดใดชนิดหนึ่งในสเปคตรัมนั้นก็ได้ ซึ่งกำหนดได้จากความยาวคลื่นหลัก หรือแนวโน้มกลางของความยาวคลื่นรวม ตัวอย่างเช่น คลื่นแสงที่มีแนวโน้มกลางภายใน 565-590 นาโนเมตร จะเป็นสีเหลือง
ในทฤษฎีการระบายสี คำว่า "สีสัน" หมายถึง สีบริสุทธิ์ คือสีที่ไม่มีการเติมสีขาว หรือสีดำ เข้ามา
(เมื่อเปรียบเทียบกับค่ามาตรฐาน) การใช้สูตรนี้ φ=0 (เป็นหน่วยเรเดียน) จะเทียบได้กับสีแดง ขณะที่ φ=2π/3 จะตรงกับสีน้ำเงิน และ φ=4π/3 จะตรงกับสีเขียว)
สีสันในโคออร์ดิเนต RGB นั้นควรจะแปลงจากโคออร์ดิเนต μ, σ, φ ดังนี้
สีสันเป็นโคออร์ดิเนต (มุมของการหมุนรอบ) ในปริภูมิสี HSL และปริภูมิสี HSV
แหล่งข้อมูลอื่น
== ดูเ พิ่ม ==
กระทรวงการสงครามสหรัฐ
กระทรวงการสงครามสหรัฐ (United States Department of War) เป็นหน่วยงานการต่างประเทศทางทหารสหรัฐ ก่อตั้งเมื่อปี 1789 ในช่วงแรกมีความรับผิดชอบเหนือกองทัพสหรัฐทั้งปวง (เทียบเท่ากระทรวงกลาโหมในปัจจุบัน) ต่อมามีการแยกความรับผิดชอบกำลังทางเรือออกไปตั้งเป็นทบวงทหารเรือในปี 1798 และต่อมามีการแยกความรับผิดชอบกำลังทางอากาศออกไปตั้งเป็นทบวงทหารอากาศในปี 1947 ท้ายที่สุด กระทรวงการสงครามซึ่งเหลือแค่กำลังทางบกจึงถูกลดสถานะเป็นทบวงทหารบก และมีการสถาปนากระทรวงกลาโหมในปีเดียวกัน
รัฐมนตรีว่าการกระทรวงการสงคราม มีหน้าที่รับผิดชอบด้านเงินทุน ,การซื้ออุปกรณ์ และมีบทบาทเล็กน้อยในการกำกับกิจการทางทหารไปยังภาคการสงครามตลอดการดำรงวาระอยู่
การแข็งตัวกลายเป็นหิน
การแข็งตัวกลายเป็นหิน หรือการกลายเป็นหิน (Lithification) คือกระบวนการที่ตะกอนอัดแน่นภายใต้ความดัน, การขับของเหลวออกจากหินแล้วค่อย ๆ กลายเป็นหินแข็ง ปกติแล้วการกลายเป็นหินเป็นกระบวนลดความเป็นรูพรุนด้วยการการอัดแน่นและการประสาน รวมถึงกระบวนการอื่น ๆ ที่นำตะกอนต่าง ๆ มารวมกันจนกลายเป็นหินตะกอน แม้ว่าคำว่าการกลายเป็นหิน (Petrifaction) ที่ใช้เป็นคำพ้องบ่อยครั้งมักใช้เป็นคำเฉพาะในการอธิบายการเปลี่ยนสารประกอบอินทรีย์โดยซิลิกอนไดออกไซด์ให้เกิดการก่อตัวเป็นซากดึกดำบรรพ์
มาสเมเคอเลิน
มาสเมเคอเลิน (Maasmechelen) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 37,000 คน ตั้งอยู่ริมแม่น้ำเมิซ ในอดีต บริเวณชายขอบของมาสเมเคอเลินมีการทำเหมืองถ่านหินเป็นจำนวนมาก ซึ่งดึงดูดประชากรจากประเทศเพื่อนบ้านให้มาอยู่ที่นี่ เช่น ชาวเนเธอร์แลนด์ เยอรมนี โปแลนด์ อิตาลี และตุรกี
ความสัมพันธ์ระหว่างประเทศ
มาสเมเคอเลินเป็นเมืองคู่แฝดและเมืองพี่น้องกับอีก 6 เมือง ดังนี้
แถวลำดับเส้นฐานยาวมาก
แถวลำดับเส้นฐานยาวมาก (Very Long Baseline Array) หรือ VLBA เป็นกล้องโทรทรรศน์วิทยุขนาดใหญ่ ที่ประกอบด้วยจานรับสัญญาณโทรทรรศน์วิทยุ จำนวน 10 จาน ตั้งอยู่ใน 10 เมืองของสหรัฐอเมริกา
จานรับสัญญาณแต่ละจานมีขนาดเส้นผ่าศูนย์กลาง 25 เมตร หนัก 240 ตัน ควบคุมทางไกลจากศูนย์ควบคุม The Array Operations Center (AOC) ที่เมืองโซคอร์โร รัฐนิวเม็กซิโก (ที่เดียวกับศูนย์ควบคุม VLA)
VLBA เริ่มก่อสร้างเมื่อเดือนกุมภาพันธ์ พ.ศ. 2529 แล้วเสร็จเมื่อเดือนพฤษภาคม พ.ศ. 2536 เริ่มปฏิบัติงานพร้อมกันทั้งสิบกล้องเมื่อวันที่ 29 พฤษภาคม พ.ศ. 2536 ก่อสร้างด้วยงบประมาณ 80 ล้านดอลลาร์สหรัฐ นับเป็นกล้องโทรทรรศน์วิทยุที่ปฏิบัติงานเต็มเวลาที่ใหญ่ที่สุดในโลก เทียบเท่ากับกล้องโทรทรรศน์วิทยุขนาดเส้นผ่าศูนย์กลาง 8,611 กิโลเมตร
จานรับสัญญาณของ VLBA ตั้งอยู่ที่
เพิร์ท (แก้ความกำกวม)
เพิร์ท หรือที่สะกดกันว่า เพิร์ธ อาจหมายถึงสถานที่ต่าง ๆ ดังนี้:
เอแกลร์
เอแกลร์ (éclair) เป็นขนมชนิดหนึ่ง ทำจากแป้งชู ใส่ไส้ และทาด้านบนด้วยครีม ตัวแป้ง (ซึ่งเป็นชนิดเดียวกับที่ใช้ทำพรอฟีทรอล) จะถูกบีบให้มีทรงยาวและอบจนกระทั่งผิวกรอบและข้างในเป็นโพรง เมื่อขนมเย็นแล้วจึงสอดไส้คัสตาร์ดซึ่งปกติจะแต่งกลิ่นรสวานิลลา กาแฟ หรือช็อกโกแลต หรือสอดไส้วิปครีมหรือครีมชีบุสต์ ไส้แบบอื่น ๆ ได้แก่ คัสตาร์ดรสพิสตาชีโอและรัม ไส้รสผลไม้ หรือเกาลัดบด จากนั้นทาด้านบนของขนมด้วยครีมรสต่าง ๆ หรือคลุมด้วยฟงด็อง (น้ำตาลปั้น) แต่บางครั้งก็อาจทาน้ำตาลเคี่ยวแทน ในกรณีหลังนี้เอแกลร์จะมีชื่อเรียกอีกอย่างว่า บาตงเดอฌากอบ (bâton de Jacob)
ที่มาของชื่อ
คำ éclair เป็นภาษาฝรั่งเศสแปลว่า "สายฟ้าแลบ" ขนมเอแกลร์ได้ชื่อนี้เนื่องจากมันจะถูกกินหมดอย่างรวดเร็วเพียงชั่วสายฟ้าแลบ (เป็นการเปรียบเทียบโดยใช้ภาพพจน์)
อี แจ-ย็อง
อี แจ-ย็อง  เกิดวันที่ 15 ตุลาคม 1996 เป็นอดีตนักวอลเลย์บอลหญิงชาวเกาหลีใต้ เธอเป็นส่วนหนึ่งของทีมวอลเลย์บอลหญิงแห่งชาติของเกาหลีใต้
ชีวิตส่วนตัว
อี แจ-ย็อง จบการศึกษาระดับประถมศึกษาจากโรงเรียนประถมศึกษาช็อนจูจุงซัน และได้ศึกษาต่อในระดับมัธยมศึกษาตอนต้นจากโรงเรียนมัธยมสตรีชินจูกย็องแฮ และได้ระดับมัธยมศึกษาตอนปลายจากโรงเรียนมัธยมสตรีชินจูซุน-มยุง อี แจ-ย็องมีน้องสาวฝาแฝดชื่อว่าอี ดา-ย็องซึ่งเป็นนักวอลเลย์บอลเช่นกัน
ไฮโรลเลอร์ (ชิงช้าสวรรค์)
ไฮโรลเลอร์ (High Roller) เป็นชิงช้าสวรรค์ยักษ์ สูง 550 ฟุต (167.6 เมตร) เส้นผ่าศูนย์กลาง 520 ฟุต (158.5 เมตร) ตั้งอยู่บนถนนลาสเวกัสสตรีฟ (Las Vegas Strip) ใจกลางเมืองลาสเวกัส รัฐเนวาดา สหรัฐอเมริกา ชิงช้าสวรรค์เริ่มก่อสร้างใน ค.ศ. 2011 มีลักษณะเด่นที่มีห้องโดยสาร 28 ห้อง ซึ่งสามารถบรรจุผู้โดยสารห้องละ 40 คน รวมถึงมีการติดตั้งแสงและเปิดไฟแอลอีดีในเวลากลางคืน
ไฮโรลเลอร์เป็นชิงช้าสวรรค์ที่สูงที่สุดในโลก ซึ่งสูงกว่าชิงช้าสวรรค์สิงคโปร์ ฟายเยอร์ 9 ฟุต (2.7 เมตร) เพราะสิงคโปร์ ฟายเยอร์มีความสูง 541 ฟุต (165 เมตร) ซึ่งมีการบันทึกสถิติในวันเปิดการใช้งานใน ค.ศ. 2008 จนกระทั่งไฮโรลเลอร์เปิดสู่สาธารณะเมื่อวันที่ 31 มีนาคม ค.ศ. 2014
การออกแบบ
ไฮโรลเลอร์ ได้รับการประกาศในเดือนสิงหาคม ค.ศ. 2011 ในฐานะจุดศูนย์กลางของเมือง ซึ่งดำเนินการโดยบริษัท ซีซ่าส์ เอนเตอร์เทนเมนต์ คอร์เปอร์เรชั่น จำกัด (Caesars Entertainment Corporation) และบริษัทผู้พัฒนา เดอะ ลิงค์ (THE LINQ) ด้วยงบการลงทุนกว่า 550 ล้านดอลลาร์สหรัฐ บริษัท อารัป เอนจิเนียริง จำกัด (Arup Engineering) ซึ่งเป็นบริษัทที่ให้คำปรึกษาในการก่อสร้างสิงคโปร์ ฟายเยอร์ เป็นผู้ดำเนินการในฐานะวิศวกรโครงสร้าง
กงล้อหมุนอยู่บนคู่หนึ่งของการหมุนแบบลูกกลิ้ง ห้องผู้โดยสารหรือแคปซูลถูกติดตั้งที่ด้านนอกของกงล้อและหมุนด้วยตัวเองโดยมอเตอร์ไฟฟ้า เพื่อที่จะรักษาพื้นห้องในแนวนอนอย่างราบรื่นตลอดจนการหมุนทั้งหมดของชิงช้าสวรรค์ การออกแบบในขั้นต้นคาดหมายที่จะสร้างห้องผู้โดยสาร 32 ห้อง ด้วยความจุห้องละ 40 คน การออกแบบครั้งสุดท้ายห้องโดยสารมีทั้งหมด 28 ห้อง บรรจุห้องละ 40 คน และความจุของชิงช้าสววรค์ทั้งหมด 1,120 คน
ห้องโดยสารมีขนาด 225 ตารางฟุต มีน้ำหนักประมาณ 20,000 กิโลกรัม มีเส้นผ่าศูนย์กลาง 22 ฟุต (6.7 เมตร) รวมพื้นที่กระจก 300 ตารางฟุต และมีการติดตั้งจอทีวีแบน 8 จอและพื้นไอพอด ที่เวลากลางคืนชิงช้าสวรรค์จะถูกเปิดไฟด้วยระบบแอลอีดี 2000 ซึ่งสามารถแสดงสีเด่นหนึ่งสี ส่วนสีที่แตกต่างจะหมุนอยู่รอบนอกกงล้อ และมีการแสดงในช่วงเวลาพิเศษและวันหยุด
การก่อสร้าง
ตั้งอยู่บนถนนใหญ่ลาสเวกัส ตรงข้ามโรงแรมพระราชวังซีซ่าส์ (Caesars Palace) การก่อสร้างชิงช้าสวรรค์ถูกกำหนดแต่ดั้งเดิมเมื่อเดือนกันยายน ค.ศ. 2011 เสร็จสมบูรณ์เมื่อปลายปี 2013 และแก้โดยลำดับเมื่อต้นปี 2014 รอบนอกของกงล้อเสร็จสมบูรณ์เมื่อวันที่ 9 กันยายน ค.ศ. 2013 ห้องผู้โดยสารแรกถูกส่งและติดตั้งในเดือนพฤศจิกายนปีเดียวกัน และห้องผู้โดยสารสุดท้ายถูกติดตั้งในเดือนดังกล่าว หลังจากการทดสอบขั้นต้น ระบบแสงของไฮโรลเลอร์ถูกประดับเมื่อเวลาค่ำของวันที่ 28 กุมภาพันธ์ ค.ศ. 2014
ไฮโรลเลอร์เปิดให้บริการเมื่อเวลา 4 โมงเย็น (เวลาท้องถิ่น) วันที่ 31 มีนาคม ค.ศ. 2014
บัตรเข้าชม
บัตรมีการคาดหมายราคาแต่เดิมน้อยกว่า 20 ดอลลาร์สหรัฐต่อหนึ่งคน แต่การตีราคาเพิ่มขึ้นเป็น 25 ดอลลาร์ต่อหนึ่งคน ต่อมากลางปี 2012 เพิ่มเป็นประมาณ 30 ดอลลาร์ต่อหนึ่งคน ในการรายงานข่าวเมื่อเดือนกันยายน ค.ศ. 2013
เมื่อไฮโรลเลอร์เปิดให้บริการในมีนาคม ค.ศ. 2014 บัตรสำหรับหนึ่งคน รอบ 30 นาที 1 รอบ ราคา 24.95 ดอลลาร์ (เวลากลางวัน) และ 34.95 ดอลลาร์ (เวลากลางคืน) ทางเลือกบัตรอื่นรวมบัตรด่วนราคา 59.95 ดอลลาร์ ซึ่งอนุญาตให้ผู้ถือบัตรสามารถข้ามแถวและขึ้นโดยสารเวลาใดก็ได้
คาเมนไรเดอร์ BLACK
คาเมนไรเดอร์ BLACK (คาเมนไรเดอร์แบล็ค) เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 4 ตุลาคม ค.ศ. 1987 จนถึงวันที่ 9 ตุลาคม ค.ศ. 1988 มีจำนวนตอนทั้งหมด 51 ตอน
ตัวละคร
ในอดีตโนบุฮิโกะเป็นคนจิตใจดี รักครอบครัว แต่เมื่อกลายเป็นชาโดว์มูนและถูกล้างสมอง เขาจะกลายเป็นคนไร้จิตใจ อำมหิต มักใหญ่ใฝ่สูง สามารถวางแผนการได้อย่างเยือกเย็น อย่างไรก็ตาม ชาโดว์มูน ก็ยังมีความทรงจำของโนบุฮิโกะหลงเหลืออยู่บ้าง และเกิดอาการชะงักเมื่อเห็นภาพอดีต
โกลกอม
องค์กรปิศาจลึกลับที่มีอยู่มานานกว่าหมื่นปี มีราชันย์แห่งการสร้างสรรค์ เป็นผู้นำสูงสุด และมี 3 มหาสังฆราชเป็นผู้บริหารงาน สมาชิกส่วนใหญ่จะเป็นอมนุษย์ ที่ลักษณะเป็นมนุษย์ครึ่งสัตว์ ใช้อำนาจมืดแผ่ขยายอิทธิพลไปทั่วญี่ปุ่น และหมายจะยึดครองโลก ส่วนสมาชิกที่ยังเป็นมนุษย์นั้น ต่างก็อยากจะเป็นอมนุษย์ เนื่องจากผู้ที่รับการดัดแปลงเป็นอมนุษย์ จะมีชีวิตยืนยาวนานที่สุด 5 หมื่นปี
มหาสังฆราชทั้งสาม
3 ผู้บริหารของโกลกอม ซึ่งได้รับมอบหมายจากผู้นำของโกลกอม ให้บัญชาการเหล่าอมนุษย์ออกไปสร้างความโกลาหลแก่มนุษยชาติ เป็นผู้รับผิดชอบในการคัดเลือกราชันย์แห่งศตวรรษด้วยเช่นกัน
การออกอากาศ
คาเมนไรเดอร์ BLACK ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS)
ในประเทศไทยเคยออกอากาศทางสถานีวิทยุโทรทัศน์ไทยทีวีสีช่อง 3 ในชื่อว่าวีรบุรุษหน้ากากดำส่วนลิขสิทธิ์ในการจัดจำหน่ายโดยบริษัท ทีไอจีเอ (TIGA) โดยใช้ชื่อว่าราชันย์แห่งศตวรรษ คาเมนไรเดอร์แบล็ค ในปัจจุบันได้มีการนำลงวิดีโอสตรีมมิ่งทาง Line TV
โทกูงาวะ มิตสึโตโมะ
โทกูงาวะ มิตสึโตโมะ (徳川光友; 31 สิงหาคม 2168-26 พฤศจิกายน 2243) คือ ไดเมียว ของ แคว้นศักดินาโอวาริ ในช่วงต้น ยุคเอโดะ ในญี่ปุ่น.
ประวัติ
โทกูงาวะ มิตสึโตโมะ คือบุตรชายคนโตของไดเมียวคนแรกของ แคว้นศักดินาโอวาริ โทะกุงะวะ โยะชินะโอะ ที่เกิดจากอนุภรรยา. โดย โทกูงาวะ อิเอมิตสึ โชกุนคนที่ 3 ของ รัฐบาลเอโดะ ได้ดำเนินการจัด งานฉลองการเจริญวัย หรือ เก็มปูกุ ให้กับเขาเมื่อวันที่ 3 พฤษภาคม พ.ศ. 2173 และเขาได้รับนามใหม่ว่า "มิตสึโยชิ" โดยตัวอักษร คันจิ คำว่ามิตสึเป็นตัวเดียวกันกับของโชกุนอิเอมิตสึแสดงถึงความโปรดปรานที่มีต่อเขาต่อไปในภายภาคหน้าเพราะภรรยาเอกของเขา, ชิโยฮิเมะ ต่อมาคือ เรเซ็งอิง คือบุตรสาวของโชกุนอิเอมิตสึ. เขามีชื่อในวัยเด็กว่า "โกโรตะ" (五郎太).
เมื่อบิดาของเขาถึงแก่กรรมในวันที่ 28 มิถุนายน พ.ศ. 2193 เขากลายเป็นไดเมียวคนที่ 2 ของแคว้นศักดินาโอวาริ, พร้อมกับรับพระราชทานยศขุนนางชั้นรองขั้น 3. เขาดำเนินการก่อสร้างสุสานประจำตระกูลที่วัดเค็นชูจนแล้วเสร็จในปีถัดมา, และได้เลื่อนขึ้นเป็นขุนนางชั้นเอกขั้น 3 และตำแหน่ง ชูนะงง เมื่อวันที่ 12 สิงหาคม พ.ศ. 2196.
กระทั่งวันที่ 1 พฤศจิกายน พ.ศ. 2214, เขาเปลี่ยนนามของตัวเองเป็น "มิตสึโตโมะ". ต่อมาในวันที่ 4 พฤษภาคม พ.ศ. 2233 เขาได้รับพระราชทานตำแหน่ง ไดนะงง และสัปดาห์ต่อมาได้รับพระราชทานยศขุนนางขั้น 2. จากนั้นในวันที่ 25 เมษายน พ.ศ. 2236 เขาเกษียณตัวเองอย่างเป็นทางการ, สละตำแหน่งหน้าที่ทางราชการและในฐานะผู้นำตระกูลให้กับบุตรชายคนโต โทกูงาวะ สึนานาริ. อย่างไรก็ตามถึงแม้เขาจะเกษียณตัวเองไปแล้วแต่ยังคงกุมอำนาจทางการเมืองภายใต้ชื่อของบุตรชายจนกระทั่งการถึงแก่กรรมของบุตรชายของเขาในวันที่ 1 กรกฎาคม พ.ศ. 2242 ในยุคนี้เขาย้ายมาพำนักอยู่ที่ โอโซเนะชิโมยะชิกิ ซึ่งอยู่ในอาณาบริเวณเดียวกันกับ ปราสาทนาโงยะ
ด้านชีวิตครอบครัวมิตสึโตโมะมีภรรยาทั้งสิ้น 11 คน (ภรรยาเอก 1 อนุภรรยา 10) และมีบุตรทั้งสิ้น 17 คน (บุตรชาย 11 บุตรสาว 6) ก่อนจะถึงแก่กรรมเมื่อวันที่ 26 พฤศจิกายน พ.ศ. 2243 ขณะมีอายุได้ 75 ปี
ปฐมสมโพธิ
ปฐมสมโพธิ [ปะถมมะสมโพด, ปะถมสมโพด] เป็นคัมภีร์พุทธศาสนาหรือวรรณกรรมพุทธประวัติ ไม่ปรากฏหลักฐานว่าใครแต่ง แต่งเมื่อใด และแต่งที่ไหน มีบันทึกไว้หลายภาษาทั้งภาษาบาลี ภาษามอญ ภาษาเขมร และกลุ่มภาษาไท ปฐมสมโพธิฉบับที่เก่าแก่ที่สุด คือ ภาษาบาลีอักษรธรรมล้านนา แต่งขึ้นที่เมืองท่าส้อยของอาณาจักรล้านนา จารเมื่อ พ.ศ. 2013 สำนวนฉบับนี้ยังเป็นที่มาของปฐมสมโพธิภาษาไทหลายภาษา อย่างไรก็ดีฉบับที่เก่าที่สุดอาจแต่งขึ้นในพม่าหรือลังกา ซึ่งต้นฉบับได้สูญหายไปแล้ว
เนื้อเรื่องดั้งเดิมเป็นประวัติของพระสิทธัตถโพธิสัตว์ เนื้อหามีความสอดคล้องกับวรรณกรรมพุทธประวัติสายบาลีและนอกสายบาลี ในสำนวนล้านนาแบ่งออกเป็น 4 ช่วง คือ ช่วงพระโพธิสัตว์ประทับอยู่บนสวรรค์ชั้นดุสิต แล้วเสด็จมาปฏิสนธิในพระครรภ์ของพระพุทธมารดา จนถึงประสูติ ช่วงเสวยความสุขในความเป็นฆราวาสจนอภิเษกสมรส รวมเป็นระยะเวลา 29 ปี ช่วงเสด็จออกบวช แสวงหาสัจธรรม บำเพ็ญเพียร ทุกรกิริยา จนถึงตรัสรู้พระอนุตรสัมมาสัมโพธิญาณ รวมเป็นระยะเวลา 6 ปี และช่วงเหตุการณ์หลังตรัสรู้พระอนุตรสัมมาสัมโพธิญาณ เนื้อเรื่องจบที่การแสดงพระธัมมจักกัปปวัตตนสูตรและผลเกิดจากการแสดงธรรมนั้น
ภายหลังเนื้อเรื่องปฐมสมโพธิได้วิวัฒนาการจนกลายเป็นวรรณกรรมที่มีทั้งพุทธประวัติและพุทธศาสนประวัติ จนมีความยาวมากกว่า 1 เท่าจากของเดิม แต่เนื้อเรื่องปฐมสมโพธิภาษาบาลีสำนวนล้านนายังคงเป็นแกนปฐมสมโพธิของทุกฉบับ โดยมีเพียง 9 ปริจเฉท นักปราชญ์ด้านภาษาและวรรณกรรมกรมศิลปากรสันนิษฐานว่า สมัยอยุธยามีคัมภีร์ที่เป็นต้นเค้าให้แก่ปฐมสมโพธิ์ยุครัตนโกสินทร์มาก่อนแล้ว ชื่อ ชินมหานิทานกถา เขียนเป็นตัวอักษรขอมบนใบลาน จนในสมัยรัตนโกสินทร์สมเด็จพระมหาสมณเจ้า กรมพระปรมานุชิตชิโนรสได้อาศัยคัมภีร์หลักในพระไตรปิฎกและอรรถกถาเป็นต้น เทียบเคียง แต่งขึ้นมากเป็น 29 ปริจเฉท โดยใช้ชื่อว่า ปฐมสมโพธิกถา เริ่มชำระเมื่อเดือนยี่ พ.ศ. 2387 เสร็จสมบูรณ์ในวันแรม 15 ค่ำ เดือน 7 ปีมะเส็ง พ.ศ. 2388 แม้คำว่า "ปฐมสมโพธิกถา" จะมีความหมายถึง "เรื่องราวเกี่ยวแก่การตรัสรู้โดยแจ่มแจ้งและเลิศล้ำของพระพุทธเจ้าซึ่งเพิ่งจะบังเกิดผ่านพ้นไป" แต่เนื้อเรื่องไม่ได้เน้นพุทธประวัติตอนตรัสรู้
ชุทซ์โพลีทไซ (นาซีเยอรมนี)
ตำรวจอารักขาแห่งไรช์ (Schutzpolizei des Reiches) หรือเรียกอย่างย่อว่า ชูโพ (Schupo) เป็นหน่วยตำรวจของนาซีเยอรมนี ทำงานคู่ขนานกับทบวงตำรวจรักษาความสงบ
ตำรวจอารักขาเป็นตำรวจในเครื่องแบบซึ่งประจำอยู่ในแต่ละเมือง ไม่ว่าเมืองใหญ่หรือเมืองเล็ก มีหน้าที่รับผิดชอบการคุ้มครองการปฏิบัติงานของเจ้าหน้าที่ตำรวจเมือง เจ้าหน้าที่ตำรวจอาชญากรรม และเจ้าหน้าที่ตำรวจฝ่ายบริหาร
ตำรวจอารักขาแบ่งออกเป็นกองตำรวจตรวจการณ์, กองตำรวจราจร, กองตำรวจน้ำ, กองตำรวจม้า, กองตำรวจสื่อสาร และกองตำรวจการบิน เจ้าหน้าที่ในทบวงตำรวจอารักขาต้องเคยเป็นทหารในกองทัพมาก่อน มีร่างกาย จิตใจ และสุขภาพแข็งแรงสมบูรณ์ ต้องเป็นชนอารยัน และต้องเป็นสมาชิกพรรคนาซี
สัทธรรมปุณฑรีกสูตร
สมัยแห่งการบันทึกพระสูตรเป็นลายลักษณ์อักษรเป็นครั้งแรกนั้นไม่มีมติที่แน่นอน ซึ่งการค้นพบต้นฉบับของสัทธรรมปุณฑริกสูตรในหลายสถานที่จากหลากหลายภูมิภาค สัทธรรมปุณฑริกสูตรมีการแปลเป็นหลายภาษา และมีการคัดลอกต้นฉบับตลอดช่วงเวลาอันยาวนาน อันเป็นข้อพิสูจน์ว่าสัทธรรมปุณฑริกสูตรเป็นที่เคารพบูชาของประชาชนจำนวนมากในหลากหลายเชื้อชาติ โดยมีการค้นพบต้นฉบับภาษาต่าง ๆ อันได้แก่ สันสกฤต บาลี คานธารี โขตาน ซากา โตคาเรียน ซอกเดีย อุยกูร์เก่า ทิเบต จีน มองโกเลีย แมนจู ซีเซี่ย(ตันกัต) เกาหลี เวียดนาม เป็นต้น ตัวอย่างของสะสมจากสถาบันต้นฉบับภาษาตะวันออกแห่งสมาคมวิทยาศาสตร์รัสเซียมีต้นฉบับคัมภีร์ภาษาสันสกฤต คัดลอกด้วยตัวอักษรพราหมีเตอร์กีสถานใต้ ราวคริสต์ศตวรรษที่ 8-9 ต้นฉบับแปลภาษาจีน คัดลอกราวคริสต์ศตวรรษที่ 5 ต้นฉบับแปลภาษาอุยกูร์เก่า คัดลอกราวคริสต์ศตวรรษที่ 9
ในปัจจุบันมีการแปลเป็นภาษาอังกฤษ อิตาลี เกาหลี เยอรมัน ฝรั่งเศส ไทย ลาว กรีก สเปน เป็นต้น
วินเตอร์นิตซ์ได้เสนอความเห็นว่า พระนาคารชุนได้อ้างถึงข้อความจากสัทธรรมปุณฑรีกสูตรอยู่หลายตอน  เพราะฉะนั้นต้นฉบับเดิมย่อมต้องมีอยู่แล้วใน พ.ศ. 693 จึงสันนิษฐานได้ว่าสัทธรรมปุณฑรีกสูตรน่าจะมีอายุไม่ต่ำกว่าพุทธศตวรรษที่ 6 ซึ่งเป็นช่วงระยะเวลาที่ความคิดแบบมหายานพัฒนาขึ้นอย่างสมบูรณ์แล้วในอินเดีย
ชื่อ
ชื่อดั้งเดิมของพระสูตรนี้ในภาษาสันสกฤตคือ "สัทธรรมปุณฑรีกสูตร" (सद्धर्मपुण्डरीकसूत्र; Saddharma Puṇḍarīka Sūtra; สทฺธรฺมปุณฺฑรีกสูตฺร) แปลว่า พระสูตรว่าด้วยบัวขาวแห่งธรรมอันล้ำเลิศ ("ปุณฑรีก" หมายถึง บัวขาว) ในภาษาอังกฤษเรียกตามความหมายว่า "Sūtra on the White Lotus of the Sublime Dharma" แต่นิยมเรียกทั่วไปโดยย่อว่า "Lotus Sūtra" (แปลว่า "พระสูตรบัวขาว") พระสูตรนี้ได้รับความนับเป็นอย่างมากในบรรดาประเทศที่นับถือศาสนาพุทธแบบมหายาน มีการแปลชื่อพระสูตรออกเป็นชื่อภาษาท้องถิ่นของประเทศต่างๆ ดังนี้
สาระสำคัญ
พระสูตรนี้กล่าวสรรเสริญคุณวิเศษสุดจะพรรณาถึงการเข้าถึงจิตเดิมแท้ ซึ่งก็คือธรรมชาติแห่งพุทธ ทำให้เราหลุดพ้นจากการเวียนว่ายตายเกิดอันหาที่สุดไม่ได้ เป็นหนทางตรงที่ทำให้เราได้พบธรรมชาติแห่งพุทธที่มีอยู่ในตัวเราในทุกๆสรรพสัตว์ทันทีหรือที่เราเคยได้ยินได้รู้จักคำว่า "รู้แจ้งฉับพลัน"
ผู้เดินบนหนทางนี้จะได้พบจักรวาลที่อยู่ภายใน ได้เห็นและได้ยินจักรวาลภายในตัวเรา
เนื้อหา
พระสูตรนี้มีสาระสำคัญกล่าวถึงยาน 3 อย่าง อันจะพาสรรพสัตว์ข้ามพ้นห้วงวัฏสงสารได้ ประกอบด้วย สาวกยาน (ศฺราวกยาน), ปัจเจกพุทธยาน (ปฺรตฺเยกพุทฺธยาน) และโพธิสัตวยาน (โพธิสตฺตฺวยาน) ยานทั้งสามนี้มิใช่หนทาง 3 สายที่แตกต่างกัน อันจะนำไปสู่เป้าหมาย 3 อย่างต่างกัน ทว่าเป็นหนทางหนึ่งเดียวที่จะนำไปสู่เป้าหมายหนึ่งเดียว
ภาษาต้นฉบับที่จารึกพระสูตรนั้นไม่ปราฏชัด มีข้อเสนอว่า อาจแต่งเป็นภาษาถิ่นปรากฤต จากนั้นจึงแปลเป็นภาษาสันสกฤต ทำให้พระสูตรนี้เป็นที่แพร่หลายมากขึ้น ต่อมามีการแปลเป็นภาษาจีนถึง 6 สำนวน แต่สามฉบับแรกต้นฉบับสาบสูญไปแล้ว  เหลือเพียงสามฉบับหลัง คือ
เนื้อความของแต่ละฉบับมีใจความหลักเหมือนกัน แต่รายละเอียดปลีกย่อยมีความแตกต่างกันในบางส่วน
สัทธรรมปุณฑรีกสูตรถือเป็นคัมภีร์หลักอีกเล่มหนึ่งที่มีการแปลเป็นภาษาจีน ทั้งยังเป็นพระสูตรยุคแรกสุด ที่ระบุคำว่า "มหายาน"ด้วย
พระวสุพันทุได้รจนาอรรถกถาพระสูตรนี้เป็นฉบับย่อ ให้ชื่อว่า "สัทธรรมปุณฑรีกสูตรอุปเทศ" ในประเทศจีนได้มีคัมภีรชั้นฎีกาเกิดขึ้นมากมาย เช่น ของท่านเต้าเซิง, ฝ่าอวิ่น, จื้ออี, จี้จ้าง และกุยจี เป็นต้น  แม้แต่ท่านจื้ออี (มหาคุรุเทียนไท้) ผู้สถาปนานิกายเทียนไท้ ก็ได้อาศัยพื้นฐานจากพระสูตรเล่มนี้  ในญี่ปุ่น เจ้าชายโชโตะกุได้ทรงแต่งอรรถาธิบายพระสูตรนี้ในชื่อว่า "ฮกเกกิโช"  พระนิชิเรนผู้สถาปนานิกายนิชิเรนโชชูก็ได้อาศัยพระสูตรเล่มนี้และเชื่อว่าเป็นพระสูตรที่สามารถทำให้บรรลุพุทธภาวะได้ในอัตตภาพปัจจุบัน ซึ่งพระสูตรเล่มนี้มีอิทธิพลอย่างมาก จนเกิดเป็นองค์กรทางศาสนาและสวดท่องพระสูตรนี้ เช่น นิกายนิชิเรนโชชู สมาคมสร้างคุณค่า เป็นต้น
ฉบับแปลภาษาอื่นๆ
ดังที่ทราบกันในบรรดานักวิชาการทางพุทธศาสนาที่ประเทศอินเดียในสมัยพุทธกาล ยังไม่มีการบันทึกคำสอนศักดิ์สิทธิ์เป็นลายลักษณ์อักษร จึงใช้วิธีท่องจำคำสอนสำคัญต่าง ๆ และถ่ายทอดด้วยปากเปล่า คำสอนของพระพุทธองค์ถูกถ่ายทอดผ่านการสวดท่องและท่องจำโดยพระสงฆ์ ตามการค้นคว้าทางวิชาการในสาขาต่าง ๆ เช่น นิรุกติศาสตร์ คาดกันว่าในกระบวนการถ่ายทอด ถ้อยคำเดิมถูกเปลี่ยนไป เนื้อหาของคัมภีร์ได้รับการจัดเป็นหมวดหมู่ และมีการตีความต่าง ๆ เพิ่มเติม มีการเรียบเรียงคำสอนของพระพุทธองค์เป็น “พระสูตรต่างๆ” และข้อบังคับของคณะสงฆ์เป็น “พระวินัย”
จนกระทั่งเมื่อมีการสังคายนาธรรม ในที่ประชุม พระสงฆ์จะสวดท่องคำสอนของพระพุทธองค์ มีการยืนยันถ้อยคำตามที่ได้ท่องจำมา และลงมติเห็นชอบก่อนที่จะจดบันทึกเป็นลายลักษณ์อักษร
ดังนั้น เช่นเดียวกันกับในสัทธรรมปุณฑริกสูตร แต่ละบทหรือท่อนหลักจึงเริ่มต้นด้วยคาถาดังว่า “อาตมาได้สดับมาดังนี้”
ฉบับภาษาไทย
สัทธรรมปุณฑรีกสูตร ที่แปลเป็นภาษาไทยมีหลายฉบับ แต่ฉบับที่สมบูรณ์มี 3 ฉบับ ได้แก่
ฉบับแปลไม่สมบูรณ์ อาทิ ฉบับ อ.เลียง เสถียรสุต (บทสมันตมุขปริวรรต) แปลจากภาษาจีน
ปลาม้ามังกร
ปลาม้ามังกร หรือ ปลาจระเข้หิน หรือ ปลาผีเสื้อกลางคืน (Seamoth, Dragonfish) เป็นสกุลของปลาทะเลกระดูกแข็งสกุลหนึ่ง ใช้ชื่อสกุลว่า 	Eurypegasus (/ยู-รี-เพ-กา-ซัส/) อยู่ในวงศ์ปลาผีเสื้อกลางคืน (Pegasidae)
แบ่งออกได้เป็น 2 ชนิด กระจายพันธุ์ตามท้องทะเลตามแนวปะการังแถบอินโด-แปซิฟิก และฮาวาย เป็นปลาที่เคลื่อนไหวช้า
อาเมรีกานา (รัฐเซาเปาลู)
อาเมรีกานา (Americana) เป็นเทศบาลในรัฐเซาเปาลู ประเทศบราซิล มีประชากร 229,322 คน (ค.ศ. 2015) มีพื้นที่ 133.91 ตร.กม. พื้นที่ตั้งถิ่นฐานเดิมพัฒนาขึ้นรอบสถานีรถไฟ ก่อตั้งในปี ค.ศ. 1875 และมีการพัฒนาโรงงานทอผ้าฝ้ายใกล้กับฟาร์ม ชื่อเมืองเนื่องจากการตั้งถิ่นฐานของชาวอเมริกันจากรัฐฝ่ายใต้ที่อพยพเข้าไปภายหลังแพ้สงครามกลางเมืองอเมริกา
ชลิตา เฟื่องอารมย์
ประวัติ
ชลิตา เฟื่องอารมย์ ชื่อเล่น แนน เกิด 5 ตุลาคม พ.ศ. 2519 เป็นนักแสดงและพิธีกร เป็นบุตรสาวของ ชลิต เฟื่องอารมย์ และเป็นพี่สาวของ วรฤทธิ์ เฟื่องอารมย์ ปัจจุบันทำงานด้านเบื้องหลังการบันเทิง
ด้านชีวิตครอบครัวสมรสกับ ธนวัต ดุษฎีวิจัย นักธุรกิจ เมื่อวันอาทิตย์ที่ 25 มีนาคม พ.ศ. 2555
ปัจจุบัน มีบุตรแล้ว บุตรชาย ชื่อ น้องธัชช คลอดเมื่อวันที่ 24 มกราคม พ.ศ. 2559
การศึกษา
ชลิตาจบการศึกษาระดับมัธยมศึกษาตอนต้นที่โรงเรียนสาธิต มศว ประสานมิตร จากนั้นจึงเข้าเรียนที่โรงเรียนเตรียมอุดมศึกษา และจบปริญญาตรีคณะนิเทศศาสตร์ จุฬาลงกรณ์มหาวิทยาลัย ปัจจุบันศึกษาปริญญาโท คณะรัฐศาสตร์ วิชายุโรปศึกษา จุฬาลงกรณ์มหาวิทยาลัย
ไทยลีก 4 ฤดูกาล 2562 – โซนภาคตะวันออกเฉียงเหนือ
ไทยลีก 4 ฤดูกาล 2562 โซนภาคตะวันออกเฉียงเหนือ (2018 Thai League 4 Northeastern Region) หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่ 3 นับแต่ก่อตั้งลีกเมื่อ พ.ศ. 2560 มีทั้งหมด 13 สโมสรเข้าร่วมแข่งขันในฤดูกาลนี้ โดยมีสองทีมที่เป็นทีมสำรองของสโมสรในไทยลีก (บุรีรัมย์ ยูไนเต็ด) และไทยลีก 2 (หนองบัว พิชญ)
สโมสรที่ชนะเลิศจากฤดูกาลที่แล้วได้แก่เมืองเลย ยูไนเต็ด ซึ่งไม่สามารถผ่านรอบแชมเปียนส์ลีกไปสู่ไทยลีก 3 ได้ จึงยังคงแข่งขันในไทยลีก 4 ต่อไป ในขณะที่รองชนะเลิศจากฤดูกาลที่แล้วได้แก่ขอนแก่น ยูไนเต็ดนั้นได้เลื่อนชั้นไปสู่ไทยลีก 3 ในฐานะรองชนะเลิศระดับประเทศ นอกจากนี้ยังมีสโมสรที่เข้าใหม่อีกสองสโมสร ได้แก่กาฬสินธุ์ที่ตกชั้นลงมาจากไทยลีก 3 ในฤดูกาลที่แล้ว และขอนแก่นมอดินแดงที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561
หลังจบการแข่งขันในสัปดาห์ที่ 21 เมืองเลย ยูไนเต็ด ได้ผ่านเข้าสู่รอบแชมเปียนส์ลีกเป็นสโมสรแรกหลังจากที่ทั้งนครราชสีมา ห้วยแถลง ยูไนเต็ดและขอนแก่นมอดินแดงซึ่งอยู่อันดับที่ 2 และ 3 ในตารางต่างแพ้ทั้งคู่ ในขณะที่เมืองเลย ยูไนเต็ดสามารถเอาชนะศรีสะเกษ ยูไนเต็ดได้ 2–0 ทำให้คะแนนทิ้งห่างมากพอ ก่อนที่จะได้ตำแหน่งชนะเลิศโซนภาคตะวันออกเฉียงเหนือหลังจากเอาชนะนครราชสีมา ห้วยแถลง ยูไนเต็ดได้ 3–0 ในบ้านในขณะที่ยังเหลือการแข่งขันอีก 3 นัด ซึ่งเป็นฤดูกาลที่ 2 ติดต่อกัน
สโมสรที่เข้าร่วมแข่งขัน
ฤดูกาล 2561 มี 13 สโมสรเข้าแข่งขันในโซนภาคตะวันออกเฉียงเหนือ ได้แก่ หมายเหตุ:
อะโลน (อีพี)
อะโลนเป็นมินิอัลบั้มของวง ซิสตาร์ โดยมินิอัลบั้มได้รับการปล่อยตัวเมื่อวันที่ 12 เมษายน 2555 และเพลงในมินิอัลบั้มได้รับการโปรโมทในมินิอัลบั้มเดี่ยวกัน
ประวัติ
การคัมแบ็กของซิสตาร์ประกาศในแฟนคาเฟ่ของพวกเธอเอง หลังจากวันที่ 2เมษายน เอ็มวีเพลง อะโลน ถูกเปิดเผยออกมา วันที่ 4เมษายน ภาพของสมาชิกคนอื่นๆถูกเปิดเผยในเวลาต่อมาโดยมีสมาชิก ฮโยลิน. อย่างเป็นทางการ ภาพแจ็คเก็ตของมินิอัลบั้มได้รับการเปิดเผยวันที่ 5เมษายน วันที่ 6เมษายน ทีเซอร์วิดีโอแรกเปิดเผยเนื้อเรื่องของ โบรา. วันที่ 7เมษายนทีเซอร์วิดีโอของฮโยลินถูกเปิดเผย วันต่อมาทีเซอร์วิดีโอของโซยูถูกเปิดเผย. และวันต่อมาทีเซอร์ของสมาชิกคนสุดท้ายของ ดาซมถูกเปิดเผย และตามมาด้วยทีเซอร์มิวสิกวิดีโอของเพลง อะโลน.
การคัมแบ็ก
สำหรับหลังจากมิวสิกวิดีโอเพลง อะโลนเปิดตัวในวันที่ 12 เมษายน พวกเธอได้คัมแบ็กในรายการ M! Countdownทางช่อง เอ็มเน็ต รายการMusic Bank, Music Core และ Inkigayo. เพลง "Lead Me ได้ถูกนำมาแสดงอีกครั้งในสัปดาห์พิเศษ เพลงอะโลนได้รับรางวัลเพลงถึงสองครั้งในรายการ มิวสิกแบงก์ ในวันที่ 27 เมษายน และวันที่ 4 พ.ค. และเพลงอะโลนยังได้รับรางวัลถึงสองในรายการ mutizensทางสถานี เอสบีเอสหรือเรียกอีกชื่อหนึ่งว่า อินกาโย และวันที่ 6พฤษภาคมตามลำดับ
พรอฟีทรอล
พรอฟีทรอล (profiterole), ชูอาลาแครม (choux à la crème) หรือ ครีมพัฟ (cream puff) เป็นขนมฝรั่งเศสชนิดหนึ่ง ทำจากแป้งชูหรือแป้งพายนิ่ม บีบให้เป็นก้อนกลมแล้วนำไปอบ เติมไส้ที่มีรสหวาน เช่น วิปครีม คัสตาร์ด หรือไอศกรีม (โดยเฉพาะในสหรัฐอเมริกา) เป็นต้น อาจตกแต่งตัวขนมด้วยกานัช (ซอสช็อกโกแลต) น้ำตาลเคี่ยว หรือโรยน้ำตาลไอซิงเล็กน้อย นอกจากนี้ยังมีการทำพรอฟีทรอลที่มีรสกลมกล่อมด้วย โดยใส่ไส้เนื้อสัตว์บด ไส้กรอก เนยแข็ง และอื่น ๆ ในอดีตนิยมใช้พรอฟีทรอลประเภทหลังนี้ในการตกแต่งซุป
ชื่อเรียกที่หลากหลายของพรอฟีทรอลอาจเกี่ยวข้องกับชนิดไส้หรือซอสที่แตกต่างกันไปในแต่ละตำรับ
แวร์ว็อล์ฟ (กองบัญชาการแวร์มัคท์)
ฟือเรอร์เฮาพท์ควาร์เทียร์แวร์ว็อล์ฟ (Führerhauptquartier Werwolf) เป็นรหัสนามที่ถูกใช้สำหรับหนึ่งในกองบัญชาการทหารของอดอล์ฟ ฮิตเลอร์ในสงครามโลกครั้งที่สองบนแนวรบด้านตะวันออก ที่ตั้งอยู่ที่ป่าสนประมาณ 12 กม. (7.5 ไมล์) ทางตอนเหนือของ Vinnytsia ในประเทศยูเครน ซึ่งได้ถูกใช้ในช่วงระหว่างปี ค.ศ. 1942 และ 1943 มันเป็นหนึ่งในจำนวนของกองบัญชาการฟือเรอร์ทั่วยุโรปและส่วนใหญ่ของด้านตะวันออกได้เคยถูกใช้โดยฮิตเลอร์ในส่วนบุคคล
เชื้อเพลิงสาหร่าย
เชื้อเพลิงสาหร่าย คือพลังงานเชื้อเพลิงชนิดหนึ่ง โดยใช้สาหร่ายเป็นวัตถุดิบ จัดได้ว่าเป็นพลังงานสะอาดชนิดหนึ่ง
การวิจัยและพัฒนาเชื้อเพลิงสาหร่าย
การวิจัยในปัจจุบันทั้งในประเทศไทยและต่างประเทศ ต่างมุ่งเด้นด้าน
ปี2007 มีการวิจัย การผลิตไบโอดีเซลจากสาหร่าย (Biodiesel Production from Algae) โดยคณะวิจัยของภาควิชาผลิตภัณฑ์ประมง คณะประมง มหาวิทยาลัยเกษตรศาสตร์
31 มีนาคม ปี2011 มีการลงนามเพื่อพัฒนาอุตสาหกรรมเชื้อเพลิงชีวภาพจากสาหร่าย ระหว่างกรมพัฒนาพลังงานทดแทนและอนุรักษ์พลังงาน บ.บางจากปิโตรเลียม (มหาชน) บ.ผลิตไฟฟ้าราชบุรี โฮลดิ้ง บ.ล็อกซ์เลย์ โดยรมต.กระทรวงพลังงาน นพ.วรรณรัตน์ ชาญนุกูลเป็นประธาน
อี ดา-ย็อง
อี ดา-ย็อง (이대영) เกิดวันที่ 15 ตุลาคม 1996 เป็นอดีตนักกีฬา วอลเลย์บอลหญิงทีมชาติเกาหลีใต้เธอเล่นตำแหน่งตัวเซต และและเป็นหนึ่งในนักวอลเลย์บอลหญิงทีมชาติเกาหลีใต้ที่ได้เล่นวอลเลย์บอลหญิงอาชีพในโคโว วี-ลีก โดยได้ไปแข่งขันในระดับโลกหลายรายการ อาทิ เวิลด์กรังด์ปรีซ์ เวิลด์แชมเปี้ยนชิพ เวิลด์คัพ
ประวัติ
อี ดา-ย็อง เกิดเมื่อวันที่ 15 ตุลาคม 2539 เป็นลูกสาวของคิม กย็อง-ฮึย อดีตนักวอลเลย์บอลหญิงทีมชาติเกาหลีใต้ และอี จู-ฮย็อง อดีตนักกรีฑาทีมชาติเกาหลีใต้ และเป็นน้องสาวฝาแฝดของอี แจ-ย็อง ยังเล่นให้กับทีมวอลเลย์บอลหญิงของเกาหลีใต้ เธอเข้าเรียนที่โรงเรียนประถมศึกษาช็อนจูจุงซัน โรงเรียนมัธยมหญิงชินจูกย็องแฮ และโรงเรียนมัธยมสตรีชินจูซุน-มยุง
ทีมชาติ
อี ดา-ย็อง เริ่มต้นอาชีพนักวอลเลย์บอลระหว่างประเทศของเธอคล้ายกับน้องสาวฝาแฝดของเธอและได้เล่นด้วยกันในกิจกรรมระดับนานาชาติไม่กีรายการสำหรับเกาหลีใต้รวมถึงเอเชียนเกมส์ปี 2014, 2018 FIVB Volleyball Women Nations League
อี ดา-ย็องป็นส่วนหนึ่งของทีมวอลเลย์บอลของเกาหลีใต้ที่คลิกเหรียญทองในการแข่งขันทีมหญิงในการแข่งขันเอเชี่ยนเกมส์ 2014 ซึ่งจัดขึ้นที่เมืองอินชอนประเทศเกาหลีใต้
เธอกับน้องสาวของเธอได้รับเลือกให้เป็นตัวแทนของเกาหลีใต้ในการแข่งขันกีฬาเอเชี่ยนเกมส์ครั้งที่ 18 และกำหนดให้เข้าร่วมการแข่งขันวอลเลย์บอลหญิงทีม
ทางหลวงแผ่นดินหมายเลข 2224
ทางหลวงแผ่นดินหมายเลข 2224 สายมวกเหล็ก–ซับน้อยเหนือ เป็นถนนสายหนึ่งในจังหวัดสระบุรี อยู่ในเขตอำเภอมวกเหล็กเกือบตลอดทั้งสาย เริ่มต้นจากถนนมิตรภาพ ตำบลมิตรภาพ อำเภอมวกเหล็ก ตรงขึ้นไป ตัดกับทางหลวงแผ่นดินหมายเลข 2089 ผ่านหน้าวัดบ้านหมาก ก่อนจะเลี้ยวซ้ายตรงแยกตัดกับทางหลวงแผ่นดินหมายเลข 2273 ตรงขึ้นไปทางทิศเหนือ เลียบคลองมวกเหล็ก ผ่านน้ำตกเจ็ดสาวน้อย ก่อนจะข้ามคลองมวกเหล็กเข้าสู่เขตอำเภอปากช่อง จังหวัดนครราชสีมา ผ่านวัดปากคลอง ก่อนจะข้ามคลองไทรและกลับเข้าสู่เขตอำเภอมวกเหล็กอีกครั้ง ก่อนจะกลับมาตัดกับทางหลวงแผ่นดินหมายเลข 2273 อีกครั้ง หลังจากนั้นตัดกับทางหลวงแผ่นดินหมายเลข 2243 ก่อนจะสิ้นสุดที่ทางหลวงแผ่นดินหมายเลข 2247 ที่ตำบลลำพญากลาง อำเภอมวกเหล็ก รวมระยะทางทั้งหมด 51.798 กิโลเมตร
แป้งชู
แป้งชู (choux pastry; pâte à choux, ปาตาชู) หรือ แป้งพายนิ่ม เป็นแป้งพายชนิดเบาซึ่งใช้ทำพรอฟีทรอล, เอแกลร์, ครอก็องบุช, โดนัตเกลียว (ครัลเลอร์) แบบฝรั่งเศส, แบแญ, เค้กแซ็งตอนอเร, เกอแนล, ญ็อคคีแบบปารีส, แป้งมีไส้, กูแฌร์, ชูแก็ต และคราแกล็ง ส่วนผสมหลักของแป้งชนิดนี้มีเพียงเนย น้ำ แป้ง และไข่ ระหว่างการอบขนมให้สุก ส่วนผสมที่มีความชื้นสูงในตัวแป้งจะผลิตไอน้ำซึ่งจะดันขนมให้พองตัวโดยไม่ต้องใช้สารที่ทำให้ขึ้นฟู แป้งพายชนิดนี้นิยมใช้ในตำรับอาหารยุโรปและตำรับอาหารที่ดัดแปลงจากอาหารยุโรป
กับระเบิด
กับระเบิด อาจหมายถึง
อานาโงะ
อานาโงะ เป็นคำในภาษาญี่ปุ่นที่ใช้เรียกปลาไหลน้ำเค็ม โดยทั่วไปมักใช้กล่าวถึง มะ-อานาโงะ (Conger myriaster) มะ-อานาโงะใช้ปรุงเป็นอาหารทะเลในประเทศญี่ปุ่น มักทำเป็นซูชิหรือเท็มปูระ ต่างจากอูนางิ (ปลาไหลน้ำจืด) ที่มักนำมาย่างกับซอส (คาบายากิ) อานาโงะมีความเข้มข้นของรสชาติและความมันน้อยกว่าอูซางิและน้อย อานาโงะยังมีรสสัมผัสนุ่มนวลและมีรสหวาน
มังงะแนวทำอาหาร
มังงะแนวทำอาหาร หรือ เรียวริมังงะ หรือ กูร์เมต์มังงะ  เป็นแนวของมังงะและอนิเมะญี่ปุ่นที่มีองค์ประกอบหลักของเนื้อเรื่องเป็นเรื่องของอาหาร การทำอาหาร การกิน หรือการดื่ม มังงะแนวนี้ได้รับความนิยมอย่างสูงในช่วงต้นทศวรรษ 1980 อันเป็นผลมาจาก "กูร์เมต์บูม"  ที่เกี่ยวข้องกับเศรษฐกิจฟองสบู่ของญี่ปุ่น
ลักษณะเฉพาะ
ในหนังสือ ''มังงะ! มังงะ! เดอะเวิร์ลออฟเจเปนนิสคอมิกส์ (Manga! Manga! The World of Japanese Comics)'' ที่เขียนโดย Frederik L. Schodt จัดหมวดหมู่มังงะแนวทำอาหารเป็นประเภทหนึ่งของ "มังงะอาชีพ" ซึ่งเป็นหมวดหมู่หลวม ๆ ที่กำหนดโดยเรื่องราวเกี่ยวกับกิจกรรมและอาชีพที่เน้น "ความอุตสาหะในการเผชิญกับโอกาสที่เป็นไปได้ยาก งานฝีมือ และการแสวงหาความเป็นเลิศ" และตัวเอกของเรื่อง มักเป็น "ชายหนุ่มที่มีภูมิหลังอันด้อยโอกาสผู้เข้าสู่สายอาชีพและกลายเป็น 'ผู้ที่เก่งที่สุดในญี่ปุ่น'" มังงะแนวทำอาหารในแต่ละตอนมักจะเน้นไปที่อาหารจานใดจานหนึ่งโดยเฉพาะ และขั้นตอนที่เกี่ยวข้องในการปรุงอาหารนั้น ๆ ในขณะที่เรื่องราวยังคงรวมเอาองค์ประกอบการเล่าเรื่องมาตรฐาน เช่น โครงเรื่องและพัฒนาการของตัวละคร มักเน้นความสำคัญไปที่เทคนิคของการทำอาหารและการรับประทานอาหาร เรื่องราวในมังงะแนวทำอาหารมักจะมีคำอธิบายโดยละเอียดหรือภาพประกอบที่เหมือนจริงของอาหาร มักจะมีสูตรอาหารรวมอยู่ด้วย
มังงะแนวทำอาหารเป็นหมวดหมู่ที่ผสมผสานกับมังงะแนวอื่นหลายแนว โดยมีเรื่องราวมังงะแนวทำอาหารที่เน้นเรื่องราวแนววีรคติ อาชญนิยาย รหัสคดี และแนวอื่น ๆ อีกจำนวนมากเท่าที่มีการผลิตมา อายุและเพศของตัวละครเอกเอกของมังงะแนวทำอาหารมักจะบ่งบอกถึงกลุ่มเป้าหมาย โดยทั้งชายและหญิงจะเป็นกลุ่มผู้ชมสำหรับประเภทดังกล่าว ในขณะที่การเตรียมอาหารที่บ้านถูกเหมารวมว่าเป็นงานของผู้หญิงในญี่ปุ่นเช่นเดียวกับโลกตะวันตก การทำอาหารอย่างมืออาชีพและผู้ชำนาญการก็มักถูกมองว่าเป็นกิจกรรมของผู้ชาย มังงแนวทำอาหารนั้นรวมเรื่องราวเกี่ยวกับอาหารโลกที่หลากหลาย และไม่จำกัดเฉพาะเรื่องราวเกี่ยวกับอาหารญี่ปุ่นเท่านั้น
ประวัติ
ในขณะที่มังงะมีการอ้างอิงถึงอาหารและการทำอาหารมาเป็นเวลานาน มังงะแนวทำอาหารยังไม่ปรากฏเป็นประเภทแยกจนกระทั่งทศวรรษ 1970 มังงะสามเรื่องที่ถือว่าเป็นผู้บุกเบิกของมังงะแนวทำอาหารสมัยใหม่ ได้แก่ ทตสึเงกิ ราเม็ง (นิตยสารโชเน็งจัมป์รายสัปดาห์, พ.ศ. 2513) โดยมิกิยะ โมจิซูกิ, เค้ก เค้ก เค้ก (นิตยสารนากาโยชิ, พ.ศ. 2513) โดยโมโตะ ฮางิโอะและอายะ อิจิโนกิ และ คิตเชน เคนโป (สำนักพิมพ์ชิมบุงอากาฮาตะ, ค.ศ. 2513) โดยมิเอโกะ คาเม ความสนใจในมังงะเกี่ยวกับการทำอาหารที่เพิ่มขึ้นนั้นเชื่อมโยงกับการเพิ่มขึ้นของรายได้เฉลี่ยของครอบครัวในทศวรรษ 1970 และความสามารถของครอบครัวชาวญี่ปุ่นทั่วไปในการรับประทานอาหารนอกบ้าน
ซีรีส์มังงะเรื่อง โดยจิโร กีว และ โจ บิก ตีพิมพ์ในนิตยสาร โชเน็งจัมป์รายสัปดาห์ตั้งแต่ พ.ศ. 2516 ถึง พ.ศ. 2520 ขึ้นชื่อว่าเป็นการ์ตูนแนวทำอาหารเรื่องแรก ๆ โฮโจนิง อาจิเฮได้สร้างลักษณะเฉพาะหลายอย่างที่ยังคงปรากฏอยู่ในมังงะแนวทำอาหารในปัจจุบัน เช่นปฏิกิริยาที่เกินจริงของผู้ที่รับประทานอาหารเพื่อถ่ายทอดความอร่อยให้กับผู้อ่านที่อาจไม่เคยลิ้มรสส่วนผสมในภาพ และการประลองปรุงอาหารที่กรรมการผู้ทรงคุณวุฒิอธิบายรสชาติให้กับผู้อ่าน
ในช่วงต้นทศวรรษ 2000 มังงะแนวทำอาหารเริ่มให้ความสำคัญกับอาหารที่หาได้ง่ายหรืออาหารในชีวิตประจำวันมากขึ้น การแสดงภาพความชำนาญการของร้านอาหารที่อยู่จริงจริงกลายเป็นเรื่องทั่วไป เช่นเดียวกับการใส่สูตรอาหารในตอนท้ายของตอนของมังงะหรือตอนของอนิเมะ ซึ่งเป็นเทคนิคที่ พ่อครัวหัวป่าห์ เป็นผู้บุกเบิก หลังจากที่ โออิชินโบะ หยุดตีพิมพ์ไปในปี พ.ศ. 2557 ก็มีมังงะเกี่ยวกับอาหารและการทำอาหารที่เน้นเรื่องอาหารในวงแคบ ๆ ออกมาจำนวนมาก สาระของเรื่องมีตั้งแต่ เอกิเบ็งไปจนถึงแฮมเบอร์เกอร์และปลาไหล
จนถึงปัจจุบัน มีการผลิตมังงะแนวทำอาหารเกือบ 1,000 เรื่อง
ดราก้อนบอล ซูเปอร์ Super Hero
ดราก้อนบอล ซูเปอร์ Super Hero (ドラゴンボール スーパーヒーロー; Dragon Ball Super: Super Hero) เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 21
เนื้อเรื่อง
กองทัพโบว์แดงได้ถูกซง โกคูทำลายลงไปแล้ว แต่ผู้สืบทอดจิตวิญญาณของกองทัพโบว์แดงก็ได้สร้างสุดยอดมนุษย์ดัดแปลงขึ้นมาสองตัว นั่นคือแกมม่า 1 และแกมม่า 2 มนุษย์ดัดแปลงสองตัวนี้เรียกตัวเองว่า "ซูเปอร์ฮีโร่" พวกเขาเริ่มโจมตีพิคโกโร่ โกฮัง รวมถึงคนอื่น ๆ และยังจับตัว ปัง ลูกสาวของโกฮังไปเพื่ออะไรบางอย่าง งานนี้ยอดคุณพ่อต้องปลุกพลังไซย่าเพื่อช่วยลูกสาวสุดที่รักจากวายร้าย และร่วมมือกับอาจารย์อย่าง พิคโกโร่ ในชุดออกศึกแสนคุ้นเคย
ซาร์บอมบา
ซาร์ บอมบา (Царь-бомба; Tsar Bomba) เป็นชื่อเล่นที่ใช้เรียกระเบิดไฮโดรเจน AN602 ของสหภาพโซเวียต เป็นอาวุธนิวเคลียร์ที่มีขนาดใหญ่ที่สุด และมีพลังทำลายล้างรุนแรงที่สุด เท่าที่เคยมีการใช้งานมา จัดว่าเป็น "อาวุธที่มีพลังทำลายล้างที่สุดของประวัติศาสตร์มนุษยชาติ" ชื่อนี้เป็นชื่อที่สื่อในโลกตะวันตกตั้งให้ แต่ต่อมาในรัสเซียก็ยอมรับชื่อนี้มาใช้
ระเบิดนี้พัฒนาขึ้นโดยสหภาพโซเวียตในช่วงสงครามเย็น ตามแบบแผนที่ออกแบบไว้เดิมจะมีขนาดเทียบเท่ากับการระเบิดของทีเอ็นที (TNT) 100 เมกะตัน เทียบเท่ากับ 420 PJ (เพตะจูล) แต่ได้ลดลงเหลือ 50 เมกะตัน เพื่อลดขนาดของระเบิดลงให้สามารถบรรทุกด้วยเครื่องบินตูโปเลฟ ตู-95 ที่ได้รับการดัดแปลงเป็นพิเศษ พลังทำลายล้างของซาร์ บอมบา คิดเป็น 1,400 เท่าของระเบิดลิตเติลบอย (13–18 กิโลตัน) รวมกับแฟตแมน (21 กิโลตัน)
ซาร์ บอมบามีความยาว 8 เมตร เส้นผ่านศูนย์กลาง 2.1 เมตร น้ำหนัก 27,000 กิโลกรัม (60,000 ปอนด์) ถูกสร้างขึ้นจำนวน 1 ลูก และลูกตัวอย่างอีก 1 ลูกที่สร้างขึ้นเฉพาะโครงสร้างภายนอก ลูกระเบิดถูกนำไปทดสอบเมื่อวันที่ 30 ตุลาคม ค.ศ. 1961 บริเวณเกาะ โนวายาเซมลยา ทางตอนเหนือของขั้วโลกเหนือ  ระเบิดถูกทิ้งลงจากเครื่องตูโปเลฟ ตู-95 ที่ระดับความสูง 10.5 กิโลเมตร เมื่อเวลา 11.32 นาฬิกา ตามเวลาท้องถิ่น ระเบิดได้รับการออกแบบให้จุดระเบิดด้วยเซ็นเซอร์บารอมิเตอร์ ที่ความสูง 4 กิโลเมตรเหนือพื้นดิน (4.2 กิโลเมตรเหนือระดับน้ำทะเล)  ระเบิดต้องหน่วงเวลาเพื่อให้เครื่องบินทิ้งระเบิดและเครื่องบินสังเกตการณ์บินห่างออกไปเป็นระยะทาง 47 กิโลเมตร เพื่อไม่ได้รับผลกระทบจากแรงระเบิด  การทดสอบนี้ออกแบบให้เกิดลูกไฟกลางอากาศและให้สลายตัวไปก่อนลูกไฟจะตกลงกระทบพื้นผิวโลก
ซาร์ บอมบาเป็นอาวุธนิวเคลียร์แบบความร้อน มีการทำงานเป็น 3 ขั้นตอนแบบ Teller–Ulam คือ ขั้นแรกเป็นปฏิกิริยานิวเคลียร์ฟิซชันทำให้เกิดแรงอัด จากนั้นจึงเกิดปฏิกิริยาเทอร์โมนิวเคลียร์ให้ความร้อน และใช้พลังงานจากการระเบิดนำพาความร้อนให้มีประสิทธิภาพในการทำลายล้างมากขึ้น จากการทดสอบ ซาร์ บอมบาทำให้เกิดลูกไฟขนาดเส้นผ่านศูนย์กลาง 8 กิโลเมตรในอากาศ สามารถมองเห็นและรู้สึกถึงคลื่นความร้อนได้ที่ระยะ 1,000 กิโลเมตรจากจุดศูนย์กลางการระเบิด มีรัศมีการทำลายในระยะ 1,000 กิโลเมตรจากศูนย์กลาง โดยทุกอย่างในรัศมี 40 กิโลเมตรได้ระเหยกลายเป็นไอทั้งหมด เมื่อก๊าซที่เกิดขึ้นปะทะกับเมฆ ทำให้เกิดเมฆรูปเห็ดมีความสูงประมาณ 64 กิโลเมตร ความกว้างของฐานเมฆประมาณ 40 กิโลเมตร
พลังงานที่ปลดปล่อยออกมาระหว่างการระเบิดเท่ากับ 2.1×1017 จูล หรือ 1% ของพลังงานเฉลี่ยที่ดวงอาทิตย์ส่งมายังโลก การระเบิดยังได้ส่งแรงอัดมหาศาลสู่ห้วงอวกาศ ทำให้ระบบการสื่อสารเป็นอัมพาตไป 1 ชั่วโมง
รายชื่อผู้ได้รับรางวัลบทภาพยนตร์ยอดเยี่ยม รางวัลภาพยนตร์ไทย
พ.ศ. 2540 - 2549
ไม่มีข้อมูล ไม่มีข้อมูล
รางวัลภาพยนตร์แห่งชาติ สุพรรณหงส์
** สุทัศน์ อินทรานุปกรณ์ (แจคพอตคนจะรวยช่วยไม่ได้) ไม่มีข้อมูล ไม่มีข้อมูล
รางวัลชมรมวิจารณ์บันเทิง
ไม่มีข้อมูล
เย่ (เหอเป่ย์)
เย่ หรือ เย่เฉิง หรือในวรรณกรรมเรื่องสามก๊กเรียก เงียบกุ๋น เมืองโบราณของประเทศจีนปัจจุบันคือ อำเภอหลินจาง เทศมณฑลหานตาน มณฑลเหอเป่ย และเมืองใกล้เคียง เทศมณฑลอันหยาง มณฑลเหอหนาน
เมืองเย่ถูกสร้างขึ้นครั้งแรกใน ยุควสันตสารท โดย ฉีหวน เจ้าผู้ครอง รัฐฉี และใน ยุครณรัฐ เมืองเย่ตั้งอยู่ใน รัฐเว่ย์ ซึ่งเมืองเย่เป็นศูนย์กลางทางด้านการเมืองและเศรษฐกิจระหว่าง ยุคสามก๊ก และ ราชวงศ์เหนือ โดยเป็นศูนย์กลางทางทหารของขุนศึก อ้วนเสี้ยว หรือ ยฺเหวียนเซ่า และ โจโฉ หรือ เฉาเชา ช่วงปลายยุค ราชวงศ์ฮั่นตะวันออก
หมูป่า
หมูป่า มีอีกชื่อว่า สุกรป่า, หมู่ป่าทั่วไป, หมู่ป่ายูเรเชีย หรือเรียกแบบง่ายว่า หมูป่า เป็นสัตว์วงศ์ suid ที่อาศัยอยู่ในยูเรเชียและอเมริกาเหนือ และถูกนำไปที่ทวีปอเมริกาและโอเชียเนีย สปีชีส์นี้ถือเป็นหนึ่งในสัตว์เลี้ยงลูดด้วยนมที่แพร่กระจายไกลที่สุดในโลก และเป็นsuiformที่กระจายตัวไกลที่สุดด้วย ด้วยเหตุนี้ทางบัญชีแดงไอยูซีเอ็นจัดให้สัตว์ชนิดนี้อยู่ในกลุ่มสิ่งมีชีวิตที่มีความเสี่ยงต่ำต่อการสูญพันธุ์เพราะพบในบริเวณกว้าง มีจำนวนมาก และปรับตัวเข้ากับสิ่งแวดล้อมได้ หมูป่าน่าจะมีต้นกำเนิดในเอเชียตะวันออกเฉียงใต้ช่วงสมัยไพลสโตซีนตอนต้น และมีความเหนือกว่าสปีชีส์ suid อื่น ๆ ผ่านการแพร่กระจายทั่วโลกเก่า
ใน ค.ศ. 1990 มีหมูป่าสปีชีส์ย่อยที่ได้รับการยอมรับถึง 16 สปีชีส์ ซึ่งแบ่งออกเป็น 4 กลุ่มตามความสูงของกระโหลกและความยาวของกระดูกแอ่งถุงน้ำตา สปีชีส์นี้อาศัยอยู่ในสังคมที่เพศเมียเป็นใหญ่ ประกอบด้วยหมูเพศเมียที่มีความสัมพันธ์กัน และลูก ๆ ของมัน (ทั้งเพศผู้และเพศเมีย) ส่วนหมูเพศผู้โตเต็มวัยส่วนใหญ่ในช่วงนอกฤดูผสมพันธุ์มักอาศัยแบบสันโดษ หมาป่าเทาเป็นนักล่าหลักของหมูป่าในบริเวณส่วนใหญ่ ยกเว้นในตะวันออกไกลและหมู่เกาะซุนดาน้อยที่มีนักล่าเป็นเสือและมังกรโกโมโดตามลำดับ หมูป่ามีความสัมพันธ์กับมนุษย์มาอย่างยาวนาน โดยเป็นบรรพบุรุษของพันธุ์หมูเลี้ยงส่วนใหญ่และเป็นสัตว์ขนาดใหญ่ที่ถูกล่ามาหลายสหัสวรรษ
ลักษณะ
มีรูปร่างหน้าตาคล้ายหมูบ้าน แต่มีขนตามลำตัวยาวกว่า ลำตัวมีสีเทาดำ บางตัวอาจมีสีน้ำตาลเข้ม ขนบริเวณหัวชี้ยาวออกไปทางด้านหลัง ตัวเมียมีเต้านม 5 คู่ ลูกที่เกิดใหม่มีสีน้ำตาลเข้มค่อนไปทางดำและมีแถบสีดำพาดผ่านตามยาวลำตัว ดูคล้ายลายของแตงไทย
มีขนาดความยาวลำตัวและหัว 135-150 เซนติเมตร ความยาวหาง 20-30 เซนติเมตร มีน้ำหนักประมาณ 75-200 กิโลกรัม โดยตัวผู้จะมีน้ำหนักหนักกว่าตัวเมีย สามารถวิ่งได้เร็ว 30 ไมล์/ชั่วโมง ตัวเมียสามารถมีลูกได้ครอกละ 10-11 ตัว ปีละ 2 ครอก
กระมล ทองธรรมชาติ
ศาสตราจารย์ กระมล ทองธรรมชาติ อดีตประธานศาลรัฐธรรมนูญ อดีตสมาชิกสภาร่างรัฐธรรมนูญ พ.ศ. 2539 และอดีตรัฐมนตรีประจำสำนักนายกรัฐมนตรี เกิดเมื่อวันที่ 7 พฤษภาคม พ.ศ. 2478 เป็นตุลาการศาลรัฐธรรมนูญแต่งตั้งจากตุลาการศาลปกครองสูงสุด
หมูป่า
การกระจายพันธุ์และนิเวศวิทยา
หมูป่า จัดเป็นสัตว์ที่การกระจายพันธุ์อย่างกว้างขวางมาก ทั้งในทวีปอเมริกาเหนือ, ทวีปยุโรป, ทวีปเอเชียและแอฟริกา และในภูมิภาคเอเชียตะวันออกเฉียงใต้ก็สามารถพบเห็นได้ทั่วไป จึงทำให้มีทั้งหมด 10 ชนิดย่อยด้วยกัน (ดูในตาราง)
กระมล ทองธรรมชาติ
การศึกษา
ศ.กมล ทองธรรมชาติ หรือที่รู้จักกันในนาม ศ.ดร.กมล ทองธรรมชาติ เกิดเมื่อวันที่ 7 พฤษภาคม พ.ศ. 2478 สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย ระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย และคณะนิติศาสตร์ มหาวิทยาลัยธรรมศาสตร์ ระดับปริญญาโท M.A. (Government) Oberlin, Ohio สหรัฐอเมริกา และปริญญาเอก Ph.D (Government & Foreign Affairs) มหาวิทยาลัยเวอร์จิเนีย สหรัฐอเมริกา เคยผ่านการศึกษาอบรมจากวิทยาลัยป้องกันราชอาณาจักร รุ่นที่ 25
ถั่วดาวอินคา
ถั่วดาวอินคา, ถั่วอินคา หรือ ซาจาอินจี (sach'a inchi; ) เป็นพืชหลายปีชนิดหนึ่งในวงศ์ยางพารา (ไม่ใช่วงศ์ถั่ว) ลำต้นมีความสูงได้ถึงประมาณ 2 เมตร ใบเป็นรูปหัวใจ มีขนเล็ก ๆ บนใบ ฝักเป็นรูปดาวมี 4–7 แฉก สีเขียว เมื่อแก่จัดจะเปลี่ยนเป็นสีน้ำตาลเข้ม ถั่วดาวอินคามีถิ่นกำเนิดในเขตร้อนของทวีปอเมริกาใต้ (โบลิเวีย เปรู เอกวาดอร์ โคลอมเบีย เวเนซุเอลา ซูรินาม และภาคตะวันตกเฉียงเหนือของบราซิล) รวมทั้งในพื้นที่บางส่วนของหมู่เกาะวินด์เวิร์ดในภูมิภาคแคริบเบียน ชนพื้นเมืองในป่าดิบชื้นแอมะซอนในเปรูรู้จักการเพาะปลูกพืชชนิดนี้มาช้านาน ปัจจุบันมีการเพาะปลูกเชิงพาณิชย์ในเอเชียตะวันออกเฉียงใต้โดยเฉพาะอย่างยิ่งในไทย
หมูป่า
การกระจายพันธุ์และนิเวศวิทยา
มีนิเวศวิทยาและพฤติกรรมสามารถอาศัยอยู่ได้ในหลากหลายสภาพแวดล้อม แต่มักเลือกที่จะอยู่ใกล้แหล่งน้ำ เพราะชอบนอนแช่ปลักโคลนในวันที่มีอากาศร้อน สามารถกินอาหารได้หลากหลายทั้งพืชและสัตว์ขนาดเล็ก เช่น สัตว์เลื้อยคลานหรือแม้แต่ซากสัตว์ด้วย หมูป่าที่อาศัยในป่าที่อยู่ใกล้แหล่งเกษตรกรรมของมนุษย์ อาจจะขโมยกินหัวหรือรากพืชที่ปลูก รวมทั้งถึงนาข้าวด้วย การหาอาหารจะใช้จมูกดุนดินเพื่อขุดหาอาหารใต้ดิน ขณะออกหาอาหารจะส่งเสียงร้องดังอยู่ตลอดเวลา มักหากินในช่วงเวลาเช้าตรู่และยามบ่าย บางครั้งอาจหากินได้ในเวลากลางคืนด้วย มักรวมกันเป็นฝูงใหญ่ ราว 20-100 ตัว โดยจะมีอายุของสมาชิกในฝูงคละเคล้ากันไป เมื่อถึงสภาวะคับขันจะหลบหนีไปตามพุ่มไม้เตี้ย ๆ ตามปกติแล้วหมูป่าเป็นสัตว์ที่ขี้หงุดหงิดและมีอารมณ์ร้าย ศัตรูของหมูป่าได้แก่ เสือโคร่งและเสือดาว เมื่อพบศัตรูตัวผู้จะออกมาทำหน้าที่ต่อสู้เพื่อปกป้องสมาชิกในฝูง ด้วยการพุ่งชนด้วยเขี้ยวที่ยาวโง้งออกมา ซึ่งในตัวเมียไม่มี
ถั่วดาวอินคา
เมล็ดถั่วดาวอินคามีปริมาณโปรตีนและน้ำมันสูง (ร้อยละ 27 และร้อยละ 35–60 ตามลำดับ) น้ำมันจากเมล็ดอุดมไปด้วยกรดไขมันจำเป็นอย่างกรดลิโนเลนิกในกลุ่มโอเมกา 3 (ร้อยละ 45–53 ของปริมาณไขมันทั้งหมด) และกรดลิโนเลอิกในกลุ่มโอเมกา-6 (ร้อยละ 34–39 ของปริมาณไขมันทั้งหมด) และกรดไขมันไม่จำเป็นในกลุ่มโอเมกา-9 (ร้อยละ 6–10 ของปริมาณไขมันทั้งหมด) แม้ว่าเมล็ดสดและใบสดของถั่วดาวอินคาจะมีสารชีวพิษ แต่เมื่อผ่านกระบวนการให้ความร้อนก็จะปลอดภัยสำหรับการบริโภค โดยเมล็ดที่คั่วแล้วอาจนำมาบริโภคเป็นของขบเคี้ยวอย่างถั่วทั่วไป ส่วนใบที่คั่วแล้วอาจนำมาเคี้ยวหรือชงเป็นเครื่องดื่ม
กระมล ทองธรรมชาติ
งานการเมือง
กระมล ทองธรรมชาติ ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2526 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ ต่อมาในปี พ.ศ. 2539 เขาได้รับแต่งตั้งเป็นรองประธานสภาร่างรัฐธรรมนูญ (สสร.) ทำหน้าที่ร่างรัฐธรรมนูญแห่งราชอาณาจักรไทย พุทธศักราช 2540
หมูป่า
การกระจายพันธุ์และนิเวศวิทยา
ปัจจุบัน เป็นสัตว์เศรษฐกิจชนิดหนึ่งที่มีการเพาะเลี้ยงเพื่อรับประทานเนื้อเป็นอาหาร หรืออาจจะเลี้ยงเป็นสัตว์เลี้ยงตามบ้านของบางคนก็ได้ โดยมีการทำฟาร์มหมูป่า
กระมล ทองธรรมชาติ
งานอื่น ๆ
ในปี พ.ศ. 2543 ได้รับแต่งตั้งเป็นตุลาการศาลปกครองสูงสุด และเป็นตุลาการศาลรัฐธรรมนูญ ในปีเดียวกัน (29 กันยายน พ.ศ. 2543 - 7 พฤษภาคม พ.ศ. 2548) และเป็นประธานศาลรัฐธรรมนูญ ในเวลาต่อมา กระทั่งในปี พ.ศ. 2549 เขาได้รับตำแหน่งประธานคณะกรรมการสิทธิเสรีภาพและยุติธรรม (กสย.) (16 มกราคม พ.ศ. 2549 - พ.ศ. 2560)
ถึงแก่อนิจกรรม
ถึงแก่อนิจกรรมในวันที่ 20 มกราคม พ.ศ. 2560 มีพิธีพระราชทานเพลิงศพ ในวันที่ 26 มีนาคม พ.ศ. 2560 ณ วัดมกุฏกษัตริยารามราชวรวิหาร
หมูป่า
เขี้ยวหมูป่า
หมูป่า มีลักษณะที่แตกต่างจากหมูบ้านอย่างเห็นได้ชัด คือ มีฟันหน้างอกและยาวออกมาคล้ายพลั่ว คือ เขี้ยว ที่เอาไว้ใช้ป้องกันตัวและขุดหาอาหาร หมูป่าจะมีฟันทั้งหมด 44 ซี่ โดยเขี้ยวจะเป็นฟันหน้าด้านล่างที่ยาว แคบและยื่นออกไปทางข้างหน้า ทำหน้าที่คล้ายพลั่ว โดยเฉพาะในการขุดหาอาหาร โดยการขุดคุ้ยตามพื้นดินหรือตามโป่ง เขี้ยวของหมูป่าจะไม่มีรากฟัน โดยเฉพาะในตัวผู้ เขี้ยวจะค่อย ๆ เพิ่มขนาดจากเล็กไป ใหญ่ ส่วนฟันกรามซี่สุดท้ายจะมีขนาดเท่ากับฟันกรามซี่ที่ 1 และ 2 รวมกัน ส่วนของกะโหลกมีความยาว และลาดเอียง โดยที่ส่วนปากและฟันมีความยาวประมาณร้อยละ 70-80 ของกะโหลก ในตัวผู้ช่วงฤดูผสมพันธุ์ ตัวผู้โดยเฉพาะตัวที่มีขนาดใหญ่จะรวมตัวกัน ซึ่งโดยปกติจะอาศัยอยู่โดดเดี่ยว เรียกกันว่า "หมูโทน" มีร่างกายกำยำล่ำสัน มีเขี้ยวยาวและแหลมคมสามารถป้องกันตัวเองได้ ซึ่งเขี้ยวหมูป่านี้ มีความเชื่อทางไสยศาสตร์ของคนไทยว่า สามารถป้องกันภยันตรายได้เช่นเดียวกับเขี้ยวหรือเล็บของเสือ โดยเฉพาะอย่างยิ่งหมูป่าที่มีเขี้ยวลักษณะตัน ไม่เป็นโพรงเหมือนหมูป่าทั่วไป
ชนิดพันธุ์ต่างถิ่นในสหรัฐอเมริกา
ในสหรัฐอเมริกา หมูป่าเข้าไปถึงตั้งแต่ศตวรรษที่ 16 พร้อมกับการตั้งถิ่นฐานของชาวยุโรป เป็นหมูป่ารัสเซียผสมกับหมูบ้าน ปัจจุบัน หมูป่าเหล่านี้กลายเป็นชนิดพันธุ์ต่างถิ่นที่แพร่ระบาดไปแล้วในหลายรัฐของสหรัฐอเมริกา คาดว่ามีจำนวนทั้งสิ้นประมาณ 5.5 ล้านตัวทั่วประเทศ เพิ่มจำนวนประชากรจากแค่ 3 ล้านตัวภายใน 10 ปี สร้างความเสียหายให้แก่พืชไร่ปีละ 1.5 พันล้านดอลลาร์สหรัฐ ในบางรัฐ เช่น ลุยเซียนามีกฎหมายให้ล่าหมูป่าได้ทั้งปี หมูป่าหลายตัวมีขนาดใหญ่กว่าปกติ มีการเผยแพร่ภาพหมูป่าตัวใหญ่มีน้ำหนักถึง 1,100 ปอนด์ โดยเฉพาะไปตามอินเทอร์เน็ต จนถูกเรียกกันว่า "ฮ็อกซิลล่า" แต่นักล่าหมูป่าหลายคนยืนยันว่าหมูป่าตัวที่ใหญ่ถึงขนาดนั้นไม่มีอยู่จริง แต่เป็นการตกแต่งภาพ น้ำหนักตัวที่มีขนาดใหญ่ที่สุดอยู่ที่ 600 ปอนด์ แต่ขนาดใหญ่โดยทั่วไปไม่เกิน 300 ปอนด์ ซึ่งหมูป่าเหล่านี้เป็นหมูป่าพันธุ์ผสมกับหมูบ้าน มีจุดเด่น คือ มีขนเป็นแผงสีดำตั้งตามแนวยาวของสันหลัง
สนามกีฬานานาชาติเคาะลีฟะฮ์
สนามกีฬานานาชาติเคาะลีฟะฮ์ (إستاد خليفة الدولي ) เป็นสนามกีฬาอเนกประสงค์ซึ่งประกอบด้วยลู่วิ่งและสนามหญ้า ตั้งอยู่ในอัรร็อยยาน ชานเมืองโดฮา ประเทศกาตาร์ โดยเป็นส่วนหนึ่งของแอสไปร์โซน โดฮาสปอร์ตซิตีคอมเพล็กซ์ ซึ่งรวมถึงแอสไปร์อะคาเดมี ศูนย์กีฬาทางน้ำอาหมัด และแอสไปร์ทาวเวอร์ สนามแห่งนี้ตั้งชื่อตามเคาะลีฟะฮ์ บิน อาหมัด อัลธานิ เจ้าผู้ครองรัฐกาตาร์ ภายใต้การเป็นเจ้าของโดยสมาคมฟุตบอลกาตาร์ และทำหน้าที่เป็นสนามเหย้าหลักของฟุตบอลทีมชาติกาตาร์ ปัจจุบันมีความจุ 45,857 ที่นั่ง เป็นสนามที่ได้รับการจัดอันดับสี่ดาว จากระบบการประเมินความยั่งยืนระดับโลก (GSAS) โดยเป็นรายแรกของโลกที่ได้รับการจัดอันดับนี้
สนามแห่งนี้เคยใช้จัดพิธีเปิด และปิดเอเชียนเกมส์ 2006 ที่โดฮาเป็นเจ้าภาพ รวมถึงใช้ในการแข่งขัน เอเชียนคัพ 2011 ทั้งนัดเปิดสนาม และนัดชิงชนะเลิศ เป็นหนึ่งในแปดสนามที่ใช้จัดการแข่งขันในฟุตบอลโลก 2022
มหาวิทยาลัยไลพ์ซิช
มหาวิทยาลัยไลพ์ซิช (Universität Leipzig; University of Leipzig) ตั้งอยู่ที่เมืองไลพ์ซิช รัฐซัคเซิน ประเทศเยอรมนี และเป็นมหาวิทยาลัยประจำเมืองไลพ์ซิช มีการเรียนการสอน 14 คณะ
ประวัติ
มหาวิทยาลัยไลพ์ซิชก่อตั้งขึ้นในปี ค.ศ. 1409 เป็นมหาวิทยาลัยลำดับที่ 3 ที่เปิดการเรียนการสอนในประเทศเยอรมนี (ต่อจาก มหาวิทยาลัยไฮเดิลแบร์ค และมหาวิทยาลัยโคโลญ) แต่เป็นมหาวิทยาลัยที่มีอายุเก่าแก่อันดับสองของเยอรมนี ที่ยังคงมีการเรียนการสอนในปัจจุบัน เนื่องจากมหาวิทยาลัยโคโลญ มีการหยุดการเรียนการสอนไประยะหนึ่ง
ที่มาในการจัดตั้งมหาวิทยาลัย เนื่องจากในศตวรรษที่ 14 มีการแทรกแซงทางการเมืองในมหาวิทยาลัยแห่งกรุงปราก ซึ่งการแทรกแซงดังกล่าวมีผลกระทบอย่างมากต่อกลุ่มคณาจารย์ และนักศึกษาที่ใช้ภาษาเยอรมัน กลุ่มคณาจารย์นำโดยโยฮันน์ ฟอน มึนส์เทอร์แบร์ค (Johann von Münsterberg) โดยการสนับสนุนจาก เฟรดเดอริกที่หนึ่ง เจ้าผู้ครองรัฐซัคเซิน และ วิลเฮล์มที่สอง ผู้ปกครองเมืองไมเซิน ให้ย้ายมาเปิดการเรียนการสอน และจัดตั้งมหาวิทยาลัยไลพ์ซิช โดยครั้งนั้น รวมจำนวนคณาจารย์และนักศึกษาประมาณ400 คน ได้ย้ายมาจากดำเนินการเรียนการสอนต่อที่มหาวิทยาลัยไลพ์ซิช โดย โยฮันน์ ฟอน มวนสเตอร์เบือก (Johann von Münsterberg) เป็นอธิการบดีคนแรก โดยใช้เอากุสเทอูมและโบสถ์เซนต์เปาโล เป็นที่ทำการของมหาวิทยาลัยในสมัยนั้น
ภายหลังสงครามโลกครั้งที่ 2 เมืองไลพ์ซิชเป็นส่วนหนึ่งของประเทศเยอรมนีตะวันออก ซึ่งปกครองในระบบคอมมิวนิสต์ ในปี ค.ศ. 1953 มหาวิทยาลัยไลพ์ซิช จึงถูกเปลี่ยนชื่อมหาวิทยาลัยเป็น มหาวิทยาลัยคาร์ล มาร์กซ์ ต่อมาเมื่อเกิดการรวมประเทศในปี ค.ศ. 1989 จึงได้เปลี่ยนมาใช้ชื่อ มหาวิทยาลัยไลพ์ซิช ดังเดิมตั้งแต่ปี ค.ศ. 1990 เป็นต้นมา
เหตุการณ์สำคัญ
ประวัติศาสตร์ที่สำคัญของมหาวิทยาลัยมีดังนี้
หอสมุดมหาวิทยาลัยไลพ์ซิช
หอสมุดมหาวิทยาลัยไลพ์ซิช หรือ หอสมุดอัลเบอตินา
คณะที่เปิดสอน
มหาวิทยาลัยไลพ์ซิช มีคณะที่เปิดสอนในปัจจุบัน ทั้งสิ้น 14 คณะ มีหลักการเรียนการสอนทั้งระดับปริญญาตรี ปริญญาโท และปริญญาเอก รวมทั้งสิ้นกว่า 150 หลักสูตร ณ ปีการศึกษา 2007/2008 มีนักศึกษาทั้งสิ้น 26,978 คน โดยในจำนวนนี้ เป็นนักศึกษาต่างชาติ 2,347 คน
รายชื่อคณะที่เปิดทำการเรียนการสอนในมหาวิทยาลัยไลพ์ซิช ในปัจจุบันทั้งสิ้น 14 คณะ มีดังนี้
ความสัมพันธ์กับประเทศไทย
ปัจจุบัน มหาวิทยาลัยไลพ์ซิช มีความร่วมมือทางวิชาการร่วมกับ จุฬาลงกรณ์มหาวิทยาลัย โดย ศ.ดร.สุพจน์ หารหนองบัว อาจารย์ประจำหน่วยวิจัยเคมีคอมพิวเตอร์ ภาควิชาเคมี คณะวิทยาศาสตร์ จุฬาลงกรณ์มหาวิทยาลัย ได้ร่วมงานวิจัย และงานวิชาการร่วมกับ ดร.ซีกฟรีด ฟริทซ์เช่ อาจารย์ประจำสถาบันฟิสิกส์เชิงทฤษฎี คณะฟิสิกส์และธรณีวิทยา มหาวิทยาลัยไลพ์ซิช